*Forløbet er en træning i SRP. Forløbet har fokus på metode og videnskabsteori. Dette fokus skal afspejle sig i jeres endelige produkt.*

**Opgave trin – Den Videnskabelige basismodel:**

1. Problemstilling – hvilket spørgsmål ønsker jeg at besvare? Formuler det som et spørgsmål som kan besvares konkret og tænk begge fag ind i problemstillingen.
2. Valg af metode – hvilke metoder fra de forskellige fag kan jeg anvende til at besvare spørgsmålet.
3. Videnskabsteori – hvorfor gør jeg det på den måde?
4. Fejlkilder – hvad kan gå galt? Hvilke mulige begrænsninger er der ved min tilgang?

|  |
| --- |
| Videnskabsteoretiske overvejelser I kan inddrage under punkt 3: |
| * Hvordan metoder er udtryk for forskellige hovedområders videnskabelige tilgange.
* Hvilke typer af viden der opnås med forskellige metoder.
* Hvordan det enkelte fag arbejder sammenlignet med andre fag.
* Hvordan det enkelte fags metoder adskiller sig fra andre metoder.
* Grundlæggende overvejelser om videnskabsetik og videnskabelige idealer, som er fælles for alle fag, fx objektivitet og uafhængighed.
* Refleksioner over teorier, modeller og definitioner knyttet til det enkelte fag eller fagligt samspil
* Hvad kan de brugte metoder fortælle os, og hvad kan de ikke gives os viden om.
 |

Tip: er du gået i stå så gense lige filmen om den videnskabelige basismodel (<https://www.youtube.com/watch?v=gKbaE8a7Z44>)

**Produkt: Opgave på 5 sider + mundtlig præsentation på 10 minutter**

|  |
| --- |
| Afleveringens indhold: |
| Opgaven skal ligne SRP så meget som muligt - husk [**Skabelon til større opgaver på KG**](http://www.detergodtatvide.dk/wp-content/uploads/2020/12/Skabelon-til-storre-opgaver-pa-KG.pdf):* **Forside**: På forsiden skal stå overskriften for opgaven, desuden skal der stå dit navn, klasse og hvilke fag (inkl. niveau) du skriver i samt vejledernavne og dato for aflevering af opgaven. Forsiden skal lægge op til emnet, men man skal ikke flytte central tekst eller f.eks. et billede af en forsøgsopstilling til forsiden.
* Kort **indledning** (maks. ½ side)
* Kort **metodeafsnit** (½ side)
	+ videnskabsteoretiske overvejelser (det videnskabsteoretiske basismodel)
	+ Anvendte metoder
* **Faglig fordybelse**:  Redegør for de to sider af dit spørgsmål, hvor du analyserer spændingsfeltet i de to sider i sagen og "kombinerer forskellige faglige tilgange og metoder i arbejdet med konkrete faglige problemstillinger". Dvs: brug dine metoder helt konkret med nedslag i materialet/research/undersøgelse. (3 - 3,5 sider).
* **Konklusion** (max ½ side)
* **Litteraturliste** (tæller ikke med i de 5 sider)
* I må arbejde i grupper af 3, men skal fremlægge individuelt.
* Aflever på lectio
 |

|  |
| --- |
| Fremlæggelsens indhold: |
| * Præsentation af emne og videnskabsteoretiske overvejelser på basis af KONKRET brug af fagenes metoder
* Konklusion med fokus på hvilke fordele og ulemper kan man forvente af jeres metodiske fremgangsmåde
* Bemærk at fremlæggelsen skal indeholde et visuelt element, f.eks. PowerPoint eller prezi
 |